Les vesprades de “Jo et Conte” tornen a la Biblioteca Infantil, els dimecres de desembre
2025-07-24

Els contes de Nadal, les històries més màgiques i els protagonistes més sorprenents es donaran cita, a la Biblioteca Infantil, els dimecres de desembre quan, per les vesprades, a partir de les 18.00 hores, torne el projecte de lectura en veu alta “Jo et Conte”.

Aquesta activitat, que reuneix desenes de persones a la Biblioteca Infantil és, mes a mes, un èxit de participació i, cada dimecres, reuneix a grans i menuts lectors que, al costat dels seus familiars, tenen l’oportunitat de conéixer noves lectures, familiaritzar-se amb la Biblioteca i començar o reforçar el seu hàbit lector.

Al desembre, aquestes sessions estaran dedicades a Nadal i tindran lloc els dimecres 4, 11 i 18.